PRIMĂRIA MUNICIPIULUI TIMIŞOARA

DIRECŢIA PATRIMONIU                                                           

A p r o b a t:

SERVICIUL PUBLIC DE ADMINISTRARE 


             PRIMAR,
LOCUINŢE ŞI UTILITĂŢI                                           

Nr. SC2006-11551/12.06.2006                                                         GHEORGHE CIUHANDU

REFERAT

privind stabilirea comisiei sociale de analiză a dosarelor depuse de către petenţi 
în vederea repartizării unei locuinţe realizate de către A.N.L. în cadrul programului de
 Construcţii locuinţe pentru tineri destinate închirierii, 
destinate tinerilor şi familiilor de tineri 

Având în vedere prevederile :

-Legii nr.10/2006 privind aprobarea O.U.G. nr.105/2005 pentru modificarea şi completarea Legii 152/1998 privind înfiinţarea Agenţiei Naţionale pentru Locuinţe,

-H.G. nr.816/14.07.2005 privind modificarea Normelor metodologice pentru punerea în aplicare a prevederilor Legii 152/1998 privind înfiinţarea Agenţiei Naţionale pentru Locuinţe, aprobate prin H.G. 962/2001 

-adresa Ministerului Transporturilor, Construcţiilor şi Turismului – Direcţia Generală Construcţii Locuinţe nr. 2244/DGCL/27.10.2005, înregistrată la Primăria Municipiului Timişoara cu nr. SC2005-018764/01.11.2005, 
-H.G. nr.592/10.05.2006 privind modificarea şi completarea Normelor metodologice pentru punerea în aplicare a prevederilor Legii 152/1998 privind înfiinţarea Agenţiei Naţionale pentru Locuinţe, aprobate prin H.G. 962/2001 

se impune a se constitui în conformitate cu art.14 alin.5 din Normele metodologice modificate prin H.G nr.816/2005, o Comisie socială care va analiza dosarele depuse de către petenţi în vederea repartizării unei locuinţe realizate de către A.N.L. în cadrul programului de Construcţii locuinţe pentru tineri destinate închirierii, destinate tinerilor şi familiilor de tineri. Astfel, este necesară emiterea unei hotărâri de Consiliu Local în vederea stabilirea structurii pe specialităţi a membrilor Comisei sociale. Ulterior este necesară emiterea unei Dispoziţii a Primarului în vederea nominalizării membrilor comisiei cât şi a atribuţiilor acestora şi a procedurilor de lucru, având în vedere că această Comisie va fi un colectiv operativ aflat la dispoziţia acestuia.  
Astfel, propunem ca din această comisie să facă parte:

- 4 reprezentanţi ai Serviciului Administrare Locuinţe, 
- 1 jurist din cadrul Serviciului Juridic al Primăriei Timişoara, 
- 1 reprezentant al Biroului Asociaţiei de Proprietari din cadrul Primăriei Timişoara, 
- 1 reprezentant al  Direcţiei Generale a Finanţelor Publice, 
- 1 reprezentant al Direcţia de Sănătate Publică a Judeţului Timiş, 
- 1 reprezentant al Colegiului Medicilor, 
- 1 reprezentant din cadrul Direcţiei pentru Protecţia Copilului, 
- 1 reprezentant al Prefecturii Judeţului Timiş, 

Motivăm prezenta componenţă prin faptul că actele care sunt necesare în vedere stabilirii punctajului sau a îndeplinirii criteriilor restrictive de acces la locuinţe construite în cadrul acestui program sunt emise de către unele dintre aceste instituţii şi este necesar a fi verificate. Precizăm că s-au purtat corespondenţe cu instituţiile nominalizate mai sus şi s-a obţinut acordul acestora de delegare a unor persoane, specialişti din cadrul acestora pentru a face parte din prezenta Comisie.

Secretariatul Comisiei va fi asigurat de către Serviciul locuinţe din cadrul Serviciului Public de Administrare Locuinţe şi Utilităţi, prin grija căruia se vor procesa într-un sistem computerizat toate fişele de punctaj stabilite pentru fiecare solicitant pe baza actelor depuse de către acesta.

Solicitările/cererile privind repartizarea de locuinţe pentru tineri destinate închirierii vor fi înregistrate în ordinea primirii la Serviciul Centrul pentru Consiliere Cetăţeni, camera 12 şi vor fi însoţite de actele justificative necesare în vederea stabilirii punctajului.


Prezenta comisie va stabili pe baza actelor doveditoare depuse de către petenţi punctajele, în conformitate cu criteriile care au fost aprobate de către Consiliul Local prin Hotărârea nr. 219 din 30.05.2006 în conformitate cu H.G. nr.816/14.07.2005, respectiv conform Anexei care prevede criteriile cadru, iar fiecare membru al Comisiei va stabili pentru fiecare solicitare un punctaj aferent acelui criteriu care îi va fi încredinţat spre verificare şi punctare. 


În urma analizării cererilor de locuinţe pentru tineri destinate închirierii şi a procesării computerizate a datelor, Comisia socială va  prezenta Consiliului Local propuneri privind modul de soluţionare al acestora, respectiv lista de priorităţi.
Propunem ca la întocmirea listei de priorităţi să fie luate în considerare toate cererile depuse de petenţi până la 31 decembrie a anului precedent întocmirii listei precum şi cererile depuse de petenţii care nu au beneficiat de repartizarea unei locuinţe în limita fondului disponibil până la aceea dată.
     V I C E P R I M A R,

          Ec. Nicuşor C-tin Miuţ

                                                                                    Şef Serviciu Public de Administrare

